‘বাজে প্রশ্ন করবেন না’ সাংবাদিকের প্রশ্নে মেজাজ হারালেন মন্ত্রী কৈলাস বিজয়বর্গীয়

ওয়েবডেস্ক- মধ্যপ্রদেশের (Madhypradesh) ঘটনায় সাংবাদিকদের প্রশ্নের উত্তরে মেজাজ হারালেন মন্ত্রী কৈলাস বিজয়বর্গীয় (Minister Kailash Vijayvargiya) । সাংবাদিকদের প্রশ্নের উত্তরে মন্ত্রী বলেন, ‘বাজে প্রশ্ন করবে না’। পরে আবার সকলের সামনে ক্ষমা চাইলেন মন্ত্রী।

মধ্যপ্রদেশের (Madhypradesh) ইনদওরের (Indore) ভগীরথপুরায় (Bhagirathpura) দূষিত পানীয় জল পান করে প্রায় ৮ জনের মৃত্যু হয়েছে। অসুস্থ প্রায় ২০০০। পরিবারের দাবি, শৌচাগারের জল পানীয় জলে মিশেছে, ফল দূষিত হয়েছে জল। সেই জল পান করে মানুষের মৃত্যু হয়েছে।

ইন্দোরের জল দূষণের কারণে মৃত্যুর ঘটনায় মধ্যপ্রদেশের পরিবারগুলি শোকাহত। জনপ্রিয় বৈদ্যুতিন চ্যানেলে এক সাংবাদিক কৈলাস বিজয়বর্গীয়কে প্রশ্ন করেন, কেন কেবলমাত্র জুনিয়র কর্মকর্তাদের জন্য দায়িত্ব নিয়ে আলোচনা করা হচ্ছে, সিনিয়র নেতাদের জন্য নয়? তার উত্তর ছিল বিধায়ক, মন্ত্রী বলেন, “ওহ, ছেড়ে দিন, এই সব বাজে প্রশ্ন জিজ্ঞাসা করবেন না’। ওই সাংবাদিক জিজ্ঞাসা করেন, নগর প্রশাসন মন্ত্রী এবং এলাকার বিধায়ক হিসেবে, তার এবং জলসম্পদ মন্ত্রী তুলসী সিলাওয়াতের, যিনি মুখ্যমন্ত্রীর পাশে বসেছিলেন -দায়িত্ব কি তার উপরও বর্তায়? তবে কেন কেবল জুনিয়র কর্মীদের বিরুদ্ধে ব্যবস্থা নেওয়ার কথা আলোচনা করা হচ্ছে, মন্ত্রী বা ঊর্ধ্বতন কর্মকর্তাদের বিরুদ্ধে নয়। সাংবাদিক বলেন, হাসপাতালে ভর্তি রোগীদের পরিবারগুলি এখনও চিকিৎসা ব্যয়ের জন্য ক্ষতিপূরণ পায়নি।

আরও পড়ুন- মধ্যপ্রদেশে শৌচাগারের দূষিত বর্জ্য মিশল পানীয় জলে, মৃত ৮, অসুস্থ বহু

সাংবাদিক জোর দিয়ে বলেন, পরিবারগুলি চিকিৎসা বিল নিয়ে সমস্যায় পড়ছে এবং কোনও টাকা এখনও আসেনি, তখনই মেজাজ হারান মন্ত্রী বিজয়বর্গীয়, অশালীন আচরণ করেন তিনি।

পরে এক্স হ্যান্ডেলে মন্ত্রী কৈলাস বিজয়বর্গীয় বলেন, আমি এবং আমার দল গত দুই দিন ধরে ক্ষতিগ্রস্ত এলাকার পরিস্থিতির উন্নতির না ঘুমিয়ে অবিরাম কাজ চালিয়ে যাচ্ছি। আমার লোকজন দূষিত জল খেয়ে ভুগছে, এবং কেউ কেউ আমাদের ছেড়ে চলে গেছে। গভীর দুঃখের এই পরিস্থিতিতে সংবাদমাধ্যমের সঙ্গে এই আচরন করে ফেলেছি। এর জন্য আমি দুঃখ প্রকাশ করছি। কিন্তু যতক্ষণ না আমার লোকজন সম্পূর্ণ নিরাপদ এবং সুস্থ হচ্ছে, আমি কাল চালিয়ে যাব’।